Skal ryste nordmenn med sivil ulydighet for klimakampen
FOTO: Olav Olsen Fredelig demonstrasjon foran Finansdepartementet i et påskestille Oslo.
Talsperson Dag Kolstø.
I London gikk det tøffere for seg, her pågripes en demonstrant som har tagget ned Shells kontorer.
– Bak disse dørene tas det livsviktige beslutninger som truer vårt livsgrunnlag, sier talsperson Dag Kolstø og peker på Finansdepartementet.
Han er talsperson for den nye norske avdelingen av Extinction Rebellion.
Gruppen, som ble dannet i Storbritannia for ett år siden, ble nær sagt verdensberømt da den i april gjennomførte en nakenprotest i Underhuset under en av brexitdebattene.
Olav Olsen
Mandag gjennomførte organisasjonen flere aksjoner i en rekke storbyer verden over, og den debuterte i Oslo med svartmalte likkister og beskjed om at norsk oljeproduksjon må stanses. I London deltok flere tusen som forsøkte å stenge ned deler av sentrum, og de angrep oljegiganten Shells hovedkvarter, meldte The Guardian.
HENRY NICHOLLS / Reuters/NTB Scanpix
– Dette er vårt kickoff. Men det kommer en mengde kreative aksjoner fremover som vil sjokkere og ryste den norske befolkningen, slik at de tar alvoret inn over seg, forteller Kolstø, som selv er klimabonde når han ikke demonstrerer.
Hvordan ryste nordmenn?
– Hva legger du i at dere skal ryste den norske befolkningen?
– Vi må rystes ut av vår status quo opplevelse av virkeligheten. Det blir i form av ikkevoldelige direkte aksjoner. Vi har to virkemidler sivil ulydighet og ikkevold, sier talspersonen.
Aftenposten på lederplass: Klimastreiken er legitim
Politiet fulgte dagens aksjon på pen avstand. Gruppen hadde ikke bedt om tillatelse til å demonstrere og kommer heller ikke til å gjøre det.
– Vi skal overraske, sier Kolstø.
Vil du bli arrestert?
På organisasjonens hjemmeside blir nye medlemmer bedt om å krysse av på om de er villig til å risikere arrestasjon eller domfellelse eller begge deler.
Extinction Rebellion ble etablert i Storbritannia i mai 2018 ved at omkring 100 akademikere signerte en opprop. I Norge er førsteamanuensis Inger Birgit Østenstad ved Universitetet i Oslo styreleder.
– Jeg kan ikke kommentere hvem som er med eller står bak den. Det er flat struktur på bevegelsen, sier Kolstø.
Hvem er Kolstø talsmann for?
for den nye norske avdelingen av Extinction Rebellion